Source: https://www.riigiteataja.ee/akt/121122012036
Timestamp: 2019-12-16 06:26:19+00:00
Document Index: 6262598

Matched Legal Cases: ['§ 3', '§ 4', '§ 10', '§ 10', '§ 10', '§ 3', '§ 19', '§ 4']

§ 3 Valiku tegemine ja paremusjärjestuse koostamine
§ 4 Ametiasutuse ametnike värbamise ja valiku korra kehtestamine
RT I, 21.12.2012, 36
Vastu võetud 19.12.2012 nr 113
Määrus kehtestatakse avaliku teenistuse seaduse § 10 lõike 1 punkti 2 alusel.
Määrust kohaldatakse ministeeriumide ja nende valitsemisalas olevate ametiasutuste ning Riigikantselei ametnike värbamisel ja valikul, välja arvatud avaliku teenistuse seaduse § 10 lõikes 2 nimetatud ametnike värbamisel. Avaliku teenistuse seaduse § 10 lõikes 4 nimetatud ametiasutuste ametnike värbamisel on määrus soovituslik.
(1) Vaba ametikoht täidetakse konkursi korras, välja arvatud seaduses sätestatud juhtudel.
(2) Mitme olulises osas ühesuguste teenistusülesannetega ametikoha täitmiseks võib kuulutada välja ühe konkursi, lisades konkursikuulutusse sellekohase teabe.
(3) Avaliku teenistuse kesksel veebilehel avaldatud konkursikuulutus peab sisaldama:
(4) Konkursikuulutuse avaldab vaba ametikohta täitev ametiasutus.
§ 3. Valiku tegemine ja paremusjärjestuse koostamine
(1) Konkursil osalevate kandidaatide vabale ametikohale sobivuse hindamisel osaleb vähemalt vabale ametikohale valitava ametniku vahetu juht ja ametiasutuse personalitöötaja või personalitöö eest vastutav isik. Vajaduse korral moodustatakse konkursikomisjon.
(2) Enne kandidaatide ametikohale nimetamiseks esitamist võib mitmest teenistusülesannete täitmiseks vajalikele nõuetele vastavast kandidaadist koostada paremusjärjestuse. Paremusjärjestusse lisatavate kandidaatide arvu ning pingerea otsustavad konkursi korraldajad. Paremusjärjestus vormistatakse kirjalikult.
(3) Mitme olulises osas ühesuguste teenistusülesannetega ametikoha täitmisel ühe konkursiga koostatakse kandidaatidest üks ühine paremusjärjestus.
(4) Konkursi lõppedes esitatakse ametisse nimetamise õigust omavale isikule ametikohale nimetamiseks üks või mitu kandidaati või loobutakse avaliku teenistuse seaduse § 19 lõikes 1 sätestatud juhul kandidaadi esitamisest.
(5) Kandidaadil on õigus saada konkursikuulutuses märgitud kontaktisikult selgitusi ja põhjendusi värbamise ja valiku tegemise ning teda puudutavate otsuste kohta.
§ 4. Ametiasutuse ametnike värbamise ja valiku korra kehtestamine
Ametiasutuse juhi või tema volitatud isiku kehtestatud ametnike värbamise ja valiku kord peab sisaldama vähemalt:
1) ametiasutuse sisest pädevuse jaotust konkursi korraldamisel, sealhulgas kontaktisiku ja konkursi korraldamise eest vastutava isiku määramise korda;
2) konkursi korraldamise korda;
3) konkursikuulutuse avaldamise korda;
4) konkursiga seonduva informatsiooni vormistamise ja avalikustamise korda;
5) konkursi luhtunuks tunnistamise korda.